《老来犹喜看书清晨有警书以自砭 其二》
宋代·林希逸

禅学元非妄诋诃，声前句后总成魔。本来性即虚空是，自障尘因闻见多。

过眼皆如云不住，举头但看月如何。传灯诸老还痴绝，只玩心珠底用歌。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。